

**Mewnosod Rhifau Tudalennau yn Word 2007®**


I fewnosod rhifau tudalen i’ch dogfen Word 2007, mae gennych ddau opsiwn: defnyddio’r Rhuban neu ardal Penynnau/Troedynnau ( Header/Footer) eich dogfen.

**Defnyddio’r Rhuban**

Yn Word 2007, mae modd mewnosod rhifau tudalennau o’r Rhuban. Dilynwch dri cham hawdd i fewnosod rhifau tudalennau i’ch dogfen:


1. Cliciwch y tab ***Mewnosod/Insert*** ar y [***Rhuban/Ribbon***](http://www.dummies.com/how-to/content/how-to-insert-page-numbers-in-word-2007.html#glossary-Ribbon). Yn y grŵp **Penynnau a Throedynnau/Header & Footer**,dewiswch **Rhif Tudalen/Page Number**. Bydd oriel yn ymddangos a gallwch ddewis ble rydych chi am i’r rhifau gael eu rhoi.

****

1. Gosodwch safle’r rhifau tudalen drwy ddewis o’r oriel. Yr opsiynau yw: Gwaelod y Dudalen, Top y Dudalen, Ymylon y Dudalen neu Safle Presennol. Mae pob safle’n dangos casgliad o rifau wedi eu fformatio.
2. [](http://media.wiley.com/Lux/39/76239.image4.jpg?h=399&w=535)Dewiswch y fformat rydych chi eisiau ar gyfer eich rhifau. Bydd Word yn diweddaru’ch dogfen gyda’r rhifau tudalennau rydych wedi eu dewis.

Defnyddio ardal y Penynnau/Troedynnau


Cliciwch ddwywaith ar y pennyn, neu droedyn, yn eich dogfen (ymyl top neu waelod). Bydd hyn yn rhoi’r tab Dylunio Penynnau a Throedynnau/Header & Footer Tools Design tab yn y Rhuban.




Dylai rhif Tudalen/Page Number ymddangos fel un o’r nodweddion sydd ar gael. Cliciwch ar Rhif Tudalen/Page Number ar y gwymplen (yr un gwymplen ag y gwelir yng ngham 2 uchod) a bydd gennych sawl opsiwn. Wedi i chi benderfynu, dewiswch yr arddull a’r fformat a ddymunwch.

**Ychwanegu Rhif Tudalen Arbennig**

Mewn dogfen Word 2007, gallwch fewnosod rhifau tudalen ar ffurf rhifau, llythrennau neu rifau Rhufeinig. I addasu’ch rhifau ymhellach, dilynwch ambell gam syml.

O gam 2 uchod, pan fydd y blwch dialog Rhif Tudalen/Page Number yn ymddangos, dewiswch Fformatio Rhifau Tudalennau/Format Page Numbers.

Bydd hyn yn agor blwch dialog Fformatio Rhifau Tudalennau/Format Page Numbers. Dewiswch eich arddull o’r rhestr gwymp Fformat Rhifau/Number Format.

Os ydych am ddechrau rhifo o’r ail dudalen gyda 2

Dogfennau sydd heb rifau ar eu tudalennau eto

* Dilynwch y camau yn y canllaw hwn ar gyfer mewnosod rhifau tudalennau.
* Ar dudalen gyntaf y ddogfen, cliciwch ardal y pennyn neu’r troedyn ddwywaith.
* O dan Teclynnau Penynnau a Throedynnau / Header & Footer Tools, ar y tab Dyluniad/Design, yn y grŵp Opsiynau/Options, dewiswch y blwch ticio Tudalen Gyntaf Wahanol/Different First Page.
* Os ydych am i’r dudalen gyntaf ddefnyddio pennyn neu droedyn nad yw’n cynnwys rhif tudalen, cliciwch yn ardal y Pennyn Tudalen Gyntaf neu ardal Troedyn Tudalen Gyntaf, a mewnosodwch y pennyn neu’r troedyn a ddymunwch.

Dogfennau sydd eisoes â rhifau tudalennau

* Ar dudalen gyntaf y ddogfen, cliciwch ddwywaith ar ardal y pennyn neu’r troedyn.
* Yn Teclynnau Penynnau a Throedynnau, ar y tab Dylunio, yn y grŵp Opsiynau, dewiswch y blwch ticio Tudalen Gyntaf Wahanol.

Sylwer:   Os yw blwch ticio’r Tudalen Gyntaf Wahanol eisoes wedi ei dicio, peidiwch â’i glirio. Yn hytrach, dilëwch y rhif tudalen yn ardal y Pennyn Tudalen Gyntaf neu’r Troedyn Tudalen Gyntaf.

* Os ydych am i’r dudalen gyntaf ddefnyddio pennyn neu droedyn nad yw’n cynnwys rhif tudalen, mewnosodwch y pennyn neu’r troedyn a ddymunwch tra bo’r cyrchwr yn ardal Pennyn y Dudalen Gyntaf neu Droedyn y Dudalen Gyntaf.

Pwysig -  Peidiwch â newid gwerth rhif tudalen drwy newid y rhif yn uniongyrchol. Bydd newid y rhif drwy deipio rhif newydd yn ei le yn peri i bob tudalen ddangos yr un rhif.


Dileu rhifau tudalennau – I ddileu rhifau tudalennau yn awtomatig:

* Ar y tab Mewnosod/Insert, yn y grŵp *Penynnau a Throedynnau/Header & Footer*, cliciwch *Rhif Tudalen/Page Number*.
* Cliciwch *Dileu Rhifau Tudalennau/Remove Page Numbers*.

Neu, dilëwch rhif tudalen sengl o’r ddogfen.

I weld y rhifau tudalen

Mae rhifau tudalennau ond yn ymddangos yn Golwg Cynllun Argraffu/Print Layout View a Darllen Sgrin Lawn/Full Screen Reading.

Mae angen i chi fod yn y Golwg Cynllun Argraffu os ydych am weld eich rhifau tudalennau a golygu testun. Gallwch ddewis yr olwg hon drwy glicio ar yr icon Cynllun Tudalen/Page Layout o waelod sgrin Office 2007. 

Os ydych am i’ch rhifau ddechrau o’r ail dudalen (neu unrhyw dudalen wedi hynny), mae Canllaw Cyflawn arall yn amlinellu’r broses.